শেজান ইন্টারন্যাশনাল
শেজান ইন্টারন্যাশনাল লিমিটেড (উর্দু: شیزان انٹرنیشل لمیٹڈ‎‎) হলো লাহোরে অবস্থিত পাকিস্তানি পানীয় প্রস্তুতকারক। এটি পাকিস্তানের সবচেয়ে বড় খাদ্য ও পানীয় প্রস্তুতকারকদের মধ্যে একটি। তাদের দুটি বিখ্যাত ব্র্যান্ড হলো অল পিওর এবং টুইস্ট। এই কোম্পানিটি শাহনেওয়াজ গ্রুপের একটি অংশ এবং পাকিস্তান স্টক এক্সচেঞ্জের তালিকাভুক্ত। শেজান ১৯৬৪ সালে লাহোরে প্রতিষ্ঠিত হয়। তারা কোমল পানীয়, জুস, কেচাপ এবং জ্যামসহ বিভিন্ন পণ্য তৈরি করে। কোম্পানিটি পাকিস্তানের একক বৃহত্তম আম উৎপাদনকারী এবং প্রায় ১০০০ জন শ্রমিক এখানে কাজ করে। কোম্পানিটি তাদের ট্রেডমার্ক পণ্য 'শেজান ম্যাঙ্গো'র জন্য সবচেয়ে বেশি পরিচিত। শেজান ম্যাঙ্গো হলো পাকিস্তানের জনপ্রিয় একটি আমের জুস।